**Správa o činnosti MO SRZ v Rožňave za rok 2014**

Milé dámy vážení páni :

V súlade so stanovami SRZ a z poverenia Výboru našej organizácie Vám predkladám správu o jej činnosti za rok 2014.

Než začnem so samotnou správou MO dovoľte mi niekoľko viet o konaní a záveroch XI. Snemu SRZ, konaného koncom novembra 2014 v Hornom Smokovci. Za našu organizáciu sa snemu zúčastnili pán MVDr. Štefan Bilik a Ing. Róbert Krúzs. Na tomto sneme delegáti schválili a prerokovali hlavné smery činnosti zväzu na roky 2015 - 2018 a tiež rozhodli o konaní mimoriadneho snemu v roku 2016, ktorého úlohou bude zmena, doplnenie a úprava stanov SRZ tak, aby plne zodpovedali požiadavkám dnešnej doby. Keďže každý snem SRZ je aj snemom volebným, aj na tomto sneme sa volilo jeho vedenie na nasledujúce štyri roky. XI. snem tak po 20 rokoch zvolil nové vedenie. Za prezidenta bol zvolený pán RSDr. Rudolf Boroš, viceprezidentom za Košický kraj sa stal MVDr. Štefan Bilik MO Rožňava, tajomníkom SRZ bol zvolený Ing. Ľuboš Javor z MO Sereď. Predsedom kontrolnej komisie sa stal Ing. Pavol Trokan. Tieto zmeny vo vedení SRZ boli odrazom celkovej situácie vo zväze po vyhodnotení záverov X. snemu zväzu. Najzávažnejšou v tomto vyhodnotení sa ukázala otázka hospodárenia zväzu, na ňu má dať odpoveď ekonomický a personálny audit. Čiastočný audit dalo vykonať aj predchádzajúce vedenie a audítor vytkol SRZ množstvo nedostatkov.

Toľko v krátkosti k tomu čo sa udialo v SRZ na rade Žilina.

Teraz budem pokračovať v správe o činnosti našej organizácie.

Posledná členská schôdza našej organizácie, ktorá sa konala 22.02.2014 bola tiež volebnou. Zvolila výbor MO na nasledujúce 4 roky. Ten v priebehu roku 2014 pracoval ako 14 členný. Podľa plánu práce sa schádzal na svojich zasadnutiach pravidelne v mesačných intervaloch (spravidla každý prvý štvrtok v mesiaci), okrem obdobia letných prázdnin. Ale aj počas prázdnin sa 15. júla.2014 stretol na mimoriadnej schôdzi. Stalo sa tak na podnet pána Martočka, ktorý požiadal výbor o dohodu pre ukončenie nájomnej zmluvy zariadenia Kúpele z vážnych zdravotných dôvodov. Na tejto chôdzi výbor stanovil podmienky zmeny nájmu a pánovi Martočkovi po ich splnení vyhovel.

Záverom výročnej členskej schôdze z roku 2014 bolo prijaté uznesenie, ktorého hodnotím budem pokračovať.

1. Výročná členská schôdza uložila výboru MO prehodnocovať plnenie hlavných úloh podľa potreby a dôležitosti. Jednotlivé úlohy boli predmetom rokovania výboru MO a tvorí ich ucelený komplex uznesení výboru našej MO. Ďalej členská schôdza zaviazala výbor vykonať zmenu v revírovani a to tým, že revír Slana – chyť a pusť zmeniť na revír o rovnakej dĺžke na lovný pstruhový revír. Táto časť uznesenia bola splnená tak ako si členovia MO odhlasovali a od 16.04.2015 je táto časť Slanej súčasťou lovných pstruhových vôd našej organizácie a nebude samostatne spoplatnený.
2. Hlavnému hospodárovi uložila členská schôdza dodržiavať predpísaný zarybňovací plán. Zarybňovací plán bol v hlavných kategóriách rýb dodržaný, dôraz sa kládol hlavne na rieku Slaná, čo sa prejavilo aj v úlovkoch a  spokojnosti rybárov. Aj keď je to predmetom správy hlavného hospodára, treba skonštatovať, že až na nedostatok násady lipňa a šťuky, ktoré nám dodávateľ z objektívnych príčin nedodal sme zarybňovací plán v ostatných kategóriách splnili ba aj prekročili. Za vyplavené Mŕtve rameno Slanej sme dostali dotáciu z rady SRZ vo výške 200 kg kapra K2, ktorý bol úmerne rozdelený do revírov. Mimo zarybňovací plán sme ďalej dostali ako dar 800kg karasa a výpadok šťuky nám dodávateľ kompenzoval tiež kaprom. Dostali sme 300 kg tejto ryby, ktorá išla do revírov navyše.
3. Ďalej členská schôdza uložila výboru dodržať schválený rozpočet na rok 2014. V jednotlivých položkách bol rozpočet našej MO dodržaný. Avšak ponuka pomoci od fi. Gemercan v podobe stavebného materiálu primäla výbor k rozhodnutiu zbúrať starú chatku vo Vlachove a miesto nej postaviť novú. Aj napriek tejto pomoci však táto investícia do novej chatky navýšila výdavky rozpočtu cca o 2000 € a tým došlo k jeho prekročenie o uvedenú sumu. Tieto výdaje však z druhej strany niekoľkonásobne zhodnotili majetok MO. Podrobne otázku plnenia rozpočtu a výšky výdavkov rozoberie predseda kontrolnej komisie vo svojej správe.
4. Členská schôdza uložila každému členovi odpracovať 10 hodín na zveľaďovaní majetku a revírov našej MO. Je to stále problematická úloha a pri jej vyhodnocovaní nastávajú neustále polemiky. Pravidlá brigádnickej činnosti sú dané sú dane aj termíny a možnosť individuälnej dohody brigády z hospodárom a nakoniec dochádza aj k takým situáciám, že v Hrušove riadil brigádu hospodár tak , že si velil sám, brigádnici neprišli. Je to možné považovať až za ľahostajný prístup členov k tejto otázke a pritom máme záväzky voči vodohospodárom a sme povinný ich dodržiavať. Nehovoriac o tom, že brigádnická povinnosť vyplýva pre každého člena priamo z § 6 písmeno i) stanov SRZ. Tým obetavým členom srdečne za ich prácu ďakujem. A keď už som pri tom, poďakovanie patri aj všetkým tým obetavcom, ktorí priložili ruku k dielu na výstavbe chatky vo Vlachove, odviedli kus poctivej práce bez ohľadu na svoj voľný čas.

Vzhľadom na problémy a nezáujem o brigádnickú činnosť výbor prijal opatrenia na možne zlepšenie. Každý člen dostane formou záznamu v členskom preukaze určené miesto výkonu brigády (snahou bolo zaradenie do skupín podľa bydliska, komu však zaradenie nevyhovuje a chcel by svoju brigádnickú činnosť uskutočniť na inom revíri, je možná zmena zaradenia cestou hospodára pána Plavuchu ale až od budúceho roka) Ostatná činnosť teda bude na každom členovi aby si brigádu odpracoval na revíri podľa zaradenia v dopredu určených termínoch, alebo po dohode s hospodárom revíru.

1. Štatutárnym zástupcom bolo uložené naďalej venovať pozornosť majetkovoprávnym otázkam. A tu by som Vás chcel v prvom rade zoznámiť zo zmenami štatutárov MO ku ktorým došlo koncom roka 2014. Keďže sa vzdali funkcie tajomníka MO pán Elemír SZOYKA, tento svoj krok odôvodnil vekom, a predsedu MO pán MVDr. Štefan BILIK, tento svoj krok odôvodnil zvolením za viceprezidenta pre Košický kraj SRZ, došlo k voľbe nových štatutárov. Za predsedu MO som bol zvolený ja Ing. Valerij BRINCKO, za tajomníka bol zvolený pán MVDr. Štefan BILIK a podpredsedom bol zvolený pán Elemír SZOYKA. Pani Eva VŐLGYÁKOVÁ prevzala funkciu pokladníčky MO. Ostatné funkcie členov výboru ostali nezmenené.

Predošli ale aj noví štatutári v priebehu roka venovali pozornosť výstavbe novej chatky vo Vlachove. Snažili sa rozšíriť aj vodné hospodárstvo našej organizácie získaním pozemku a vodnej plochy Nižná Slaná závod. Napriek jednaniu a ústnemu prísľubu vlastník pozemkov ŽB Spišská N. Ves v likvidácii neuzavrel s MO kúpnopredajnú zmluvu. Správca konkurznej podstaty neskôr navýšil dohodnutú cenu a nakoniec ponúkol pozemok a vodnú plochu o ktorú sme mali záujem ďalej. Nám sa odmlčal. Po nim navýšenej cene sme aj my od ďalších konaní zatiaľ ustúpili. Výbor sa venoval aj otázke vykupovania a zmeny vlastníkov pozemkov na VN Hrušov zatiaľ bez konkrétnych výstupov a rozhodnutí.

Toľko k hodnoteniu uznesenia z poslednej členskej schôdze.

Prejdem k hodnoteniu jednotlivých zasadnutí výboru.

- Prvé zasadnutie výboru bolo venované VČS. Vyhodnoteniu jej priebehu a prejednaniu a riešeniu diskusných príspevkov ktoré predniesli páni Majoroš, Komjáti, Gabčo, Martočka, Volgyák, Schuler, Horváth, Dvorčák, Sopko a Kollár.

Prvého zasadnutia výboru sa zúčastnili aj páni Majoroš a Komjáti, ktorí prišli na výbor s požiadavkou zmeniť uznesenie členskej schôdze a udržať revír chyť a pusť na rieke Slaná aj naďalej. K tejto požiadavke zaujal výbor nasledujúce stanovisko: Pokiaľ vytvoria petičný výbor, vyhlásia petíciu za udržanie tohto revíru a v petícií zozbierajú 140 podpisov od členov MO SRZ Rožňava, dodržia termín odovzdanie petičných hárkov výboru MO tak aby nedošlo k nedodržaniu

termínu vzhľadom na nové revírovanie, bude sa výbor touto otázkou zaoberať. Táto ich aktivita nedosiahla dostatočnú podporu u členskej základne MO a preto výbor pokračoval v jednaní o zmene revíru tak ako ho zaviazala členská schôdza.

- Mimo funkcií členov výboru, vybor zvolil aj novú trojčlennú kontrolnú komisiu a ta si zvolila predsedu ktorým je pán Cyril MOTYKA.

- Na základe ponuky stavebného materiálu firmou. Gemercan výbor prejednal a stanovil úlohy na spracovanie dokumentácie a potrebných žiadosti k prestavbe chatky vo Vlachove.

- Výbor súhlasil s finančnou podporou reprezentanta našej MO Petra Alexoviča na minuloročných MS muška v Čechách.

- Riešila sa otázka predaja hosťovacích povoleniek v Hrušove a spolupráca s Krasturistom.

- Hlavný hospodár dostal úlohu zabezpečiť hniezda pre zubáče.

Na ďalších schôdzach sa výbor zaoberal otázkami ako:

- Prenájmom a nájomným za Kúpele Rožňava

- Zarybňovanie

- Organizácia rybárskych pretekov

- Odsúhlasenie a ustanovenie nových členov rybárskej stráže pánov Vargu a Skokana a materiálne vybavenie pre rybársku stráž

- Výbor riešil otázku skoršieho lovu kapra na VN Hrušov a Kružná

- Úprava lovných mier na bývalom revíri Slana CHaP

- Riešil otázku osôb kompetentných na používanie služobného vozidla

- Výpoveď z nájomnej zmluvy zariadenia Kúpele dohodou s pánom Martočkom zo zdravotných dôvodov.

- Nájomná zmluvy zariadenia Kúpele s novým nájomcom MO Košice.

- Pravidelná kontrola prác na chatke Vlachovo a kontrola použitých prostriedkov

- Riešil sa vestník rady SRZ a prijímali sa opatrenia

- Odlov kapra na Silici a jeho nasadenie do VN Brzotín a Mŕtve rameno

- P. Bukovičová – Splátky dlhu

- Inventarizácia majetku a plnenie opatrení kontrolnej komisie

- Prehodnotenie cien povoleniek na rok 2015

- Schválenie správcu revíru Hrušov

- Prerokovanie stanoviska rady SRZ k miestnemu rybárskemu poriadku.

- riešenie brigád

- zimné sčítanie kormoránov

- nová internetová stránka MO

- príprava VČS

- iné aktuálne otázky.

Vážený prítomní!

Výročná členská schôdza v roku 2014 schválila plán hlavných úloh na daný rok. Dovoľte mi zhodnotiť jeho plnenie:

1. Výborom MO riadiť činnosť MO podľa stanov SRZ, zákona o rybárstve a vykonávacej vyhlášky k zákonu o rybárstve, záverov X. snemu SRZ a úloh z vestníkov SRZ. V hodnotenom roku sa výbor MO vo svojej hodnotiacej a rozhodovacej činnosti riadil platnými predpismi, stanovami, vestníkom SRZ a uznesením VČS. Na základe toho prijímal uznesenia a uvádzal ich do činnosti MO.
2. Plniť úlohy vyplývajúce zo zmlúv s povodiami Bodrogu a Hornádu a tieto ročne vyhodnocovať. Zo strany zmluvných partnerov neboli hlásené žiadne nedostatky, povinnosti si voči partnerom plníme, čo zhodnotil aj technicko bezpečnostný dohľad v roku 2014. Tu sa do budúcna výbor chystá pristúpiť k jednaniu s povodím o otázke možného lovu z hrádze v Hrušove. Uľahčením pri jednaniach s povodím by bol aj zodpovednejší prístup členov MO k brigádnickej činnosti na uvedenom revíri, jeho údržba a zveľaďovanie hlavne čo sa týka hrádze.
3. Zabezpečiť tradičné rybárske preteky.

Aj túto úlohu výbor splnil. Voči pretekom neboli vznesené závažné pripomienky. Každoročne výbor venuje množstvo energie na to aby preteky prebehli bez problémov, aby bolo všetko zabezpečené. No stretávame sa s klesajúcou účasťou našich členov. Aj keď v uvedený deň je mnoho rôznych akcii, my berieme preteky ako slávnostné otvorenie sezóny a príležitosť spoznať sa medzi sebou a odovzdať si skúsenosti.

1. Náležitú pozornosť venovať malým vodným elektrárňam a znečisťovaniu našich vôd.

Táto otázka sa rieši v spolupráci s oblastným ichtyológom . Výbor sa touto otázkou zaoberal hlavne pri MVE Plešivec – rybochod, a otázkou MVE Nadabula, kde je konanie zatiaľ prerušené, no pevne veríme, že v Nadabulej sa MVE nepostaví. Kúsok odtiaľ je v územnom pláne VN Nadabula, či ako suchý polder alebo nádrž a keď k tomu pridáme MVE Betliar papiereň, k tomu možnú MVE Nadabula to by už bol závažný zásah do ekosystému rieky Slaná.

1. Pri zarybňovaní klásť dôraz na rieku Slanú.

Rieka Slaná napriek neustálym zásahom ako MVE, spustenie retenčnej nádrže Dobšiná, banské vody, problém rybožravých predátorov sa javí ako dobre zarybnený revír. O počte úlovkov a násadách sa dozviete zo správy hospodára.

1. Prehodnocovať činnosť rybárskej stráže.

Výbor sa touto otázkou pravidelne zaoberal, čoho výsledkom je aj rozšírenie jej členov o dvoch nových strážcov. Súčasťou tejto správy je aj konkrétne zhodnotenie jej činnosti na základe správy vedúceho RS.

1. Spolupráca so starostami obcí, kde má MO v správe VN.

Túto spoluprácu hodnotíme kladne, a máme za to, že si so starostami obci vzájomne vychádzame v ústrety a v priebehu tohto roka sa určite prejavia výsledky predrokovaných foriem spolupráce. Úspešne sme koncom roka naviazali spoluprácu aj s primátorom mesta Rožňava, ktorý nám v určitých oblastiach prisľúbil pomoc v rámci možnosti mesta.

1. Opatrenia na elimináciu škôd spôsobených rybožravými predátormi.

Kormorán – tu možno konštatovať pokles počtov na území MO spôsobený miernou, tento rok bolo napočítaných cca 20 kusov. Dohody s poľovníkmi na plašenie a odstrel stále platia.

Vydra - tu je stav viac nepriaznivý. Populácia vydry na území spravovanom MO narastá, dôkazom je zachytenie vyššieho počtu usmrtených rýb a aj to že za vlaňajší rok boli hlásené 2 usmrtené vydry na ceste. U tohto chráneného rybožravca populácia na rieke Slaná neúnosne narastá a s tým narastajú aj škody na rybe.

Vážení páni a dámy ďalej Vás chcem ešte v krátkosti oboznámiť z aktivitami v rámci našej MO.

- Športová činnosť našej MO.

V roku 2014 naše muškárske družstvo pretekalo v druhej lige lovu rýb udicou mucha. V súťaži sme sa udržali a na tento rok máme postupové ambície. Môžeme sa pochváliť aj individuálnymi výsledkami našich pretekárov. Náš pretekár Tomáš Cieslar bol členom víťazného družstva na vlaňajších MS LRU mucha a tiež pretekár našej MO Peter Alexovič skončil na MS LRU mucha v súťaži jednotlivcov na štvrtom mieste a dôstojne tak reprezentoval SR a a hlavne našu MO.

V LRU plávaná sme sa zúčastnili každoročného preteku o pohár priateľstva v rumunskom Deji a naše družstvo obhájilo 1. miesto. Týmto chcem poďakovať Ing. Róbertovi Krúzsovi a Kamilovi Kollárovi za dôstojnú reprezentáciu našej MO. V tomto roku sa uskutoční jubilejný 20. ročník na Slovensku.

- Rybárska stráž.

Naša rybárska stráž vykonala za vlaňajší rok 21 spoločných kontrol, za účelom kontroly výkonu rybárskeho práva, z čoho 16 bolo v kaprových revíroch a 5 v lososových revíroch. Pritom neboli zistené žiadne nedostatky na tomto úseku. Najaktívnejší z členov RS boli páni Volgyák a Skokan, týmto sa im ďakujem za ich prácu.

- Disciplinárna komisia.

Disciplinárna komisia vykonávala svoju činnosť na základe disciplinárneho poriadku a platnej legislatívy SR. Riešila dva priestupky spáchané v iných revíroch SRZ a udelila jeden disciplinárny trest vo výške 33 € a jedno previnenie riešila upustením od disciplinárneho opatrenia z dôvodu nízkej závažnosti a oľutovania svojho konania priestupcom.

Páni a dámy oboznámim Vás ešte s početnosťou našej členskej základne za minulý rok:

- naša členská základňa v roku 2014 mala

592 dospelých členov z ktorých bolo

117 dôchodcov

23 žien

a 452 ostatných dospelých

Ďalej sme mali

29 členov mládeže od 15 do 17 rokov

34 detí od 6 do 14 rokov

3 deti od 3 do 6 rokov

Spolu sme teda v roku 2014 mali 621 členov a 37 deti.

Milé dámy, vážení páni!

Záverom mojej správy mi dovoľte poďakovať sa výboru MO jeho členom za celoročnú prácu. Novej kontrolnej komisii za odvedenú prácu a zodpovedný prístup ku vykonaným kontrolám a aj za ich účasť na výborových schôdzach, tiež RS a disciplinárnej komisii za ich činnosť ako aj sponzorom a každému členovi MO, ktorý si splnil svoje povinnosti voči MO.

Petrov zdar

**Zápisnica:**

Zo zasadnutia výboru MO SRZ Rožňava, konaného dňa 15.1. 2015. Prítomní: Podľa priloženej prezenčnej listiny.

Program: Otvorenie

Kontrola úloh

Vlachovo kontrola výstavby chatky

Zarybňovací plán

Príprava výročnej schôdze

Správa kontrolnej komisie

Rokovanie výboru viedol  predseda .

Kontrola úloh:

1.- -Pani Bukovičová neuhradená ani jedna dohodnutá splátka. Predseda mal odoslať výzvu na uhradenie dlhu do konca roka 2014. Úloha splnená , výzva odoslaná zatiaľ bez návratky . Vo výzve povinnosť uhradiť dĺžne splátky do termínu nasledujúcej splátky dlhu. Po danom termíne po zistení skutkového stavu v mesiaci marci výbor určí ďalší postup,

-Chata Vlachovo dokončené sú izolácie stropu a umožnilo sa vykonávať práce aj v zimných mesiacoch.

.- Správa kontrolnej komisie. Kontrolná komisia vykonala inventarizáciu majetku MO a zistili nedostatky, ktoré sú súčasťou záznamu KK. Výbor určil komisiu na odstránenie nedostatkov v evidencii majetku MO v zložení Dr. Varga, Ing. Židek, P Plavucha , ktorá dá evidenciu majetku do súladu s platnou legislatívou. Termín do konca januára, zodpovedná určená komisia . Úloha trvá termín do konca januára.

-Výbor schvaľuje likvidáciu majetku MO navrhnutého na vyradenie KK a určuje likvidačnú komisiu na likvidáciu majetku MO navrhnutého na likvidáciu v zložení Dr. Varga, Ing. Židek, P Plavucha. Úloha trvá termín do konca januára.

2. Pán Hronec referoval o stave prác chata Vlachovo a rozhodol onákupe tatranského profilu zabezpečí p. Hronec a 17.1. s pánom Kollárom sa dohodne kuchynská linka a postele do chaty. Zodpovedný tajomník.

3. Výboru sa bol predstaviť pán Denis Kočiš správca revíru Hrušov.

4. Hospodár predložil zarybnenie MO na rok 2015 vo výške 21 871€ čo sa stane súčasťou rozpočtu MO na rok 2015. Výbor zobral na vedomie. Zarybňovací plán je súčasťou zápisnice.

5. Tajomník referoval o stave na účtoch MO a približnom hospodárení MO predpoklad strata 3000 € , ktorá bola investovaná do chaty vo Vlachove.

6.Výbor prerokoval stanovisko rady SRZ k rybárskemu poriadku a skonštatoval. Že je zmätočné a neodôvodnené. Určil tajomníkovi prerokovať toto stanovisko s Ing. Géczim. Termín 16.1.2015.

7. Výbor schválil zľavu z kaprovej miestnej povolenky pre ZŤP osoby 29€ čím cena povolenky bude 17 €. A zľavu pre ZŤPS a vozíčkarom – povolenky budú mať zadarmo./hlasovanie všetci za/

Výbor prerokoval VČS . Bude sa konať 28.2.2015 vo veľkej zasadačke mestského úradu o 9 tej hodine schôdzu povedie tajomník , predseda správa o činnosti MO, správa revíznej komisie a správa o hospodárení MO – predseda KK, rozpočet pokladník, správa o zarybnení a zarybňovací plán hlavný hospodár, návrhová komisia Dr. Varga, Prezenčné listiny pripraví hospodár, kontrola prezencie páni Hronec, Plichta, Csobádi. Občerstvenie pokladníčka.

8.Výbor určil hlavnému hospodárovi a jeho zástupcovi povinnosť zaevidovať každému členovi miesto výkonu brigád do členského preukazu. Termín trvalý.

9. Výbor riešil oživenie internetovej stránky MO a požiadal každého člena, aby zistil možnosti vypracovania novej internetovej stránky v jednoduchšom systéme. Pán Motyka zistí u manželky má už skúsenosti s takým programom. Termín do najbližšej schôdzi.

10. Vlachovo výbor uložil správcovi nádrží Vlachovo označiť ich tabuľou o zákaze korčuľovania. Termín ihneď.

11. Kontrolná komisia vykonala kontrolu evidencie bezplatných povoleniek na základe podnetu z MO SRZ Moldava , kde boli zachytené falošné bezplatné povolenky MO Rožňava. KK zistila , nálepky boli falšované mimo MO Rožňava, boli však opatrené pečiatkou a podpisom hospodára MO Rožňava. Kontrolou bolo zistené, že hlavný hospodár neviedol evidenciu povoleniek vydaných pre MO Moldava napriek trom kontrolám KK, kde bolo uložené hospodárovi túto evidenciu viesť. Nie je možné zistiť koľko povoleniek a pod akým číslom boli potvrdené pre členov MO Moldava a ani podľa predložených falošných povoleniek dodaných MO Moldava.

Výbor rozhodol:

-Vypracovať smernicu o výmene, evidencii a vydávaní bezplatných povoleniek, ktorého súčasťou bude povinnosť MO v rámci pôsobnosti miestnej povolenky vydávať a potvrdzovať povolenky s výlučne známkami pridelenými MO SRZ Rožňava radou. Termín marec 2015.

-Výbor odobral kompetenciu evidencie, vydávania a rozdeľovania bezplatných povoleniek hlavnému hospodárovi a pridelil ju podpredsedovi. Bezplatná povolenka na vody MO Rožňava opatrená iným podpisom ako podpisom podpredsedu je neplatná. Termín trvalý./ hlasovanie 1 sa zdržal/

9.zimné sčítanie kormoránov zabezpečiť zodpovedný zást. hospodára tajomník.

Zapísal tajomník MO